Heinrich Petri

Heinrich PETRI estis svisa libristo, presisto kaj publikigisto, aktiva en Bazelo. Li estis patro de Sebastian Heinrich Petri (1546–1627) kaj proprietulo de la presejo "Officina Henricpetrina" en Bazelo.

 Vivo 
Heinrich Petri estis la plej juna filo de la bazela presisto Adam Petri. Ekde la vintra semestro de 1523/1524, li studis ĉe la Fakultato de Belartoj en Wittenberg. Kiam lia patro malsaniĝis kaj mortis aŭtune de 1527, li revenis al Bazelo sen diplomiĝo kaj transprenis la familian entreprenon.

Lia unua presaĵo datiĝas de marto 1528 (Sedulius Scottus: In omnes epistolas Pauli collectaneum, Bazelo, 1528). Petri edziĝis kun iama monaĥino, Dorothea Hütschy, en 1529, la jaro de la Bazela Reformacio. Post ŝia morto pro pesto, li edziĝis kun Barbara Brand, vidvino de la presisto Hieronymus Frobenius, en 1564.
eta|maldekstre|300ra|Kovrilo de la unua eldono, presita en Bazelo de Henricus Petrus.
Kiel konsilisto, Heinrich Petri estis membro de la kolegioj por la ekleziaj aferoj kaj de la universitato. En 1556, li estis nobeligita de imperiestro Karolo la 5-a. Ekde 1565, li komencis nomi sian entreprenon "Officina Henricpetrina", kaj liaj filoj kaj iliaj posteuloj poste adoptis la familian nomon Henricpetri. Ekde 1569, liaj filoj Sebastian kaj Sixtus Henricpetri (1547-1579) laboris en la oficejo, kaj Sebastiano daŭre funkciigis ĝin post la morto de ilia patro.

Henrich Petri produktis ĉirkaŭ 500 presaĵojn. Post kiam lia patrino edziniĝis al Sebastian Münster ĉirkaŭ 1529/1530, li povis publikigi la verkojn de ĉi tiu akademiulo, kiu aktivis ĉefe kiel hebraisto kaj kosmografo. Inter multaj aliaj, li publikigis la tutan hebrean "Malnovan Testamenton", presitan kune kun nova traduko, same kiel la Geografion de Ptolemeo kaj la Kosmografion (1540) en ĉiam kreskantaj eldonoj.

Tio igis lin la plej grava presisto de hebreaj libroj kaj geografiaj mapoj de sia tempo. En 1536, li presis la verkojn ("Opera") de Konstanteno Afrikano. Aliaj fokusoj inkluzivis leksikonojn kaj la verkojn de Gerolamo Cardano. Ankaŭ menciindas la dua eldono de la ĉefa verko de Koperniko. Li dungis Conrad Schnitt (1495-1500) kaj Hans Rudolf Manuel (1525-1571) kiel ilustristojn, interalie.

La presmarko de Heinrich Petri prezentas, en pluraj variaĵoj, rokon estantan apartigitan el la nuboj (referencant al la Vorto de Dio) per martelo, aŭ el kiu flamoj estas frapitaj per tiu martelo.Ĉi-artikolo estis tradukita el la germana Vikipedio samnoma.

 Verkaro 

 Clementii Clementini Amerini Medicorvm nulli, 1535
 Geographia Universalis, Vetus Et Nova, Complectens Claudii Ptolemaei, 1545
 Geographia Vniversalis Clavdii Ptolemaei, 1545
 De tvenda sanitate tractatvs, 1549
 De re grammatica Hebreae linguae libri tres ..., David Kyber, 1552
 Concordantiarum Hebraicarum capita, 1556
 Lamberti Hortensij Montfortij Enarrationes in sex priores libros Aeneidos Vergilianæ, 1559
 Dictionarivm Ambrosii Calepini, 1560
 Marsilij Ficini ... Opera & quae hactenus extitêre, 1561
 Latino-Græcvm dictionarivm, 1563
 Auli Gellii Noctes Atticae, Aŭlo Gelio, 1565
 Cosmographiae Universalis libri sex authore Sebastiano Munstero, 1572
 Theoricae novae planetarum, Georg von Peuerbach, 1573
 Cosmographey oder beschreibung aller Länder, (Kosmografio aŭ priskribado de ĉiuj landoj") 1574
 Briefe an D'Orville, Präzeptor des Kurprinzen Karl Ludwig von der Pfalz, 1612
 Catalogus Librorum, qui ex Officina Henricpetrina hactenus in publicum prodierunt, 1628
 Disputatio philosophica de existentia Dei, 1689
 Dissertatio de usu lectionis scriptorum profanorum in theologia dogmatica, 1694

 Vidu ankaŭ 

 Claudius Ptolemäus (100-160)
 Aŭlo Gelio (125-180)
 Sedulius Scottus irana monaĥo, gramatikisto kaj profesoro (819-865)
 Konstanteno Afrikano (1015-1087)
 Georg von Peuerbach (1423-1461)
 Ambroĝo Kalepino (1440-1510)
 Adam Petri (1454-1527)
 Nicolaus Copernicus (1473-1543)
 Sebastian Münster (1488-1552)
 Johannes Petreius (1497-1550)
  Georgius Pictorius (1500-1569) germana kuracisto kaj eldonisto
 Ĝerolamo Kardano (1501-1576)
 Hieronymus Frobenius (1501-1563)
 Pedro Nunes (1502-1578)
 Georg Joachim Rheticus (1514-1574)
 Konrad Lykosthenes (1518-1561) germana humanisto kaj enciclopediisto
 Hans Rudolf Manuel (1525-1571) svisa lignoĉizisto kaj politikisto
 Franz Rhode (1559) germana printisto
 George Heinrich Petri (1713-1786)
 Johann Heinrich Petri (1747-1830)

 Referencoj 

Kategorio:Naskiĝintoj en Svisio
Kategorio:Mortintoj en Svisio
Kategorio:Svisaj verkistoj
Kategorio:Svisaj teologoj
Kategorio:Svisaj latinistoj